Africa del Nord

Africa del Nord, tamben cognoscite como Africa Septentrional, es un region que include le portion nord del continente african. Il non ha un definition unicamente acceptate pro le region. Tamen, illo es a vices definite como un extension ab le costas atlantic del Sahara Occidental in le west, usque a Egypto e le costa del Mar Rubie de Sudan in le est.

Le definition le plus commun pro le frontieras del region include Algeria, Egypto, Libya, Marocco, Tunisia, e Sahara Occidental, le territorio disputate inter Marocco e le Republica Arabe Sahrawi Democratic partialmente recognoscite. Le definition del Nationes Unite include omne iste paises assi como Sudan. Le Union African defini le region de maniera simile, differente solmente del NU in excluder le Sudan e includer Mauritania. Le Sahel, al sud del Deserto del Sahara, pote esser considerate como le frontiera meridional de Africa del Nord. Africa del Nord include le citates espaniol de Ceuta e Melilla, e le plazas de soberanía. Illo pote tamben esser considerate a includer Malta, assi como altere regiones italian, portugese, e espaniol tal como Lampedusa e Lampione, Madeira, e le Insulas Canarie, que son omnes o plus proxime al continente african que a Europa o tan proxime al continente african como a Europa.

Africa del Nord-West ha essite habitate per berberes depost le initio del historia registrate, durante que le parte oriental de Africa del Nord ha essite le domo del antique egyptios e nubianos. In le seculos septe e octo, arabes del Peninsula Arabic se expandeva trans le region durante le prime conquestas moslem. Le migrationes arabe al Maghreb comenciava immediatemente postea, lo que initiava un longe processo de islamisation e arabisation que ha alterate le composition demographic del region e definite le paisage cultural de Africa del Nord depost alora. Multe, sed non tote, berberes e coptos se fusionava gradualmente in le cultura arabo-islamic, e hodie, le arabes constitue le majoritate del population in tote le paises norde-african.

Le paises e populos de Africa del Nord comparte un grande amonta de lor identitate e influentia genetic, ethnic, cultural e linguistic con le Africa Oriental, le Sahel e le Oriente Proxime o Asia Occidental, un processo que comenciava con le Revolution Neolithic circa 10.000 a.C. e le Egypto predynastic. Le paises de Africa del Nord es tamben un parte major del mundo arabe. Le influentia islamic e arabe in Africa del Nord ha remanite dominante depost alora, con le region essente integral in le mundo moslem. Africa del Nord es associate con le Oriente Proxime in le campo del geopolitica pro formar le region del Oriente Proxime-Africa del Nord.

Categoria:Africa